title: Rozhodnutie Rady (EÚ) 2017/986 z 8. júna 2017, ktorým sa predlžuje funkčné obdobie zástupcu výkonného riaditeľa Europolu

text:
               10.6.2017

               SK

               Úradný vestník Európskej únie

               L 148/46

         ROZHODNUTIE RADY (EÚ) 2017/986
   z 8. júna 2017,
   ktorým sa predlžuje funkčné obdobie zástupcu výkonného riaditeľa Europolu
   RADA EURÓPSKEJ ÚNIE,
   so zreteľom na nariadenie Európskeho parlamentu a Rady (EÚ) 2016/794 z 11. mája 2016 o Agentúre Európskej únie pre spoluprácu v oblasti presadzovania práva (Europol), ktorým sa nahrádzajú a zrušujú rozhodnutia Rady 2009/371/SVV, 2009/934/SVV, 2009/935/SVV, 2009/936/SVV a 2009/968/SVV (1), a najmä na jeho článok 54 ods. 3 až 5,
   konajúc ako orgán s právomocou vymenovať výkonného riaditeľa a zástupcov výkonného riaditeľa Europolu,
   so zreteľom na návrh Správnej rady Europolu z 19. mája 2017,
   keďže:

               (1)

               Pán Wilhelmus Martinus VAN GEMERT bol vymenovaný za zástupcu výkonného riaditeľa Europolu aktom Rady z 11. februára 2014 (2). Funkčné obdobie pána Wilhelmusa Martinusa VAN GEMERTA sa skončí 30. apríla 2018.

               (2)

               Zástupcovia výkonného riaditeľa Europolu sa v súlade s článkom 54 ods. 4 nariadenia (EÚ) 2016/794 vymenúvajú na štvorročné obdobie, ktoré sa môže raz predĺžiť.

               (3)

               Rozhodnutie Správnej rady Europolu z 1. mája 2017 stanovuje postup pri predĺžení funkčného obdobia zástupcov výkonného riaditeľa Europolu.

               (4)

               Správna rada 10. mája 2017 informovala Európsky parlament o svojom úmysle navrhnúť Rade predĺženie funkčného obdobia pána Wilhelmusa Martinusa VAN GEMERTA.

               (5)

               Správna rada predložila Rade stanovisko, v ktorom navrhuje predĺženie funkčného obdobia zástupcu výkonného riaditeľa Europolu pána Wilhelmusa Martinusa VAN GEMERTA a jeho preradenie do platovej triedy AD 14.

               (6)

               Rada chce na základe návrhu správnej rady predĺžiť funkčné obdobie pána Wilhelmusa Martinusa VAN GEMERTA ako zástupcu výkonného riaditeľa Europolu,

         PRIJALA TOTO ROZHODNUTIE:
   Článok 1
   Funkčné obdobie pána Wilhelmusa Martinusa VAN GEMERTA ako zástupcu výkonného riaditeľa Europolu sa predlžuje od 1. mája 2018 do 30. apríla 2022 so zaradením do platovej triedy AD 14 stupňa 1.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Luxemburgu 8. júna 2017

            Za Radu

            predseda

         U. REINSALU

      (1)  Ú. v. EÚ L 135, 24.5.2016, s. 53.

      (2)  Ú. v. EÚ C 44, 15.2.2014, s. 3.


title: 2011/255/EÚ: Rozhodnutie Rady z  11. apríla 2011 o podpise Dohody vo forme výmeny listov medzi Európskou úniou a Novým Zélandom v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v zoznamoch záväzkov Bulharskej republiky a Rumunska v rámci ich pristúpenia k Európskej únii, v mene Európskej únie

text:
               29.4.2011

               SK

               Úradný vestník Európskej únie

               L 110/12

         ROZHODNUTIE RADY
   z 11. apríla 2011
   o podpise Dohody vo forme výmeny listov medzi Európskou úniou a Novým Zélandom v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v zoznamoch záväzkov Bulharskej republiky a Rumunska v rámci ich pristúpenia k Európskej únii, v mene Európskej únie
   (2011/255/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               Rada 29. januára 2007 poverila Komisiu, aby v rámci pristúpenia Bulharskej republiky a Rumunska k Európskej únii začala rokovania s určitými ďalšími členmi Svetovej obchodnej organizácie v zmysle článku XXIV ods. 6 Všeobecnej dohody o clách a obchode (GATT) z roku 1994.

               (2)

               Komisia viedla rokovania v rámci rokovacích smerníc prijatých Radou.

               (3)

               Tieto rokovania sa uzatvorili a Dohoda vo forme výmeny listov medzi Európskou úniou a Novým Zélandom v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v zoznamoch záväzkov Bulharskej republiky a Rumunska v rámci ich pristúpenia k Európskej únii (ďalej len „dohoda“), bola parafovaná 7. septembra 2010.

               (4)

               Táto dohoda by sa mala podpísať,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody vo forme výmeny listov medzi Európskou úniou a Novým Zélandom v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v zoznamoch záväzkov Bulharskej republiky a Rumunska v rámci ich pristúpenia k Európskej únii (ďalej len „dohoda“), s výhradou uzavretia dohody (1).
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 11. apríla 2011

            Za Radu

            predseda

         PINTÉR S.

      (1)  Text dohody sa uverejní spolu s rozhodnutím o jej uzavretí.


title: Rozhodnutie Rady z 19. decembra 2003 o uzavretí dohody vo forme výmeny listov o dočasnom uplatňovaní obchodných a s obchodom súvisiacich ustanovení Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Arabskou republikou Egypt na strane druhej

text:
Dôležité právne oznámenie

|

32003D0913

Úradný vestník L 345 , 31/12/2003 S. 0113 - 0114

		Rozhodnutie Radyz 19. decembra 2003o uzavretí dohody vo forme výmeny listov o dočasnom uplatňovaní obchodných a s obchodom súvisiacich ustanovení Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Arabskou republikou Egypt na strane druhej(2003/913/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 133 v súvislosti s prvou vetou prvého pododseku článku 300 ods. 2,so zreteľom na návrh Komisie,keďže:(1) Až do vstupu do platnosti Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Arabskou republikou Egypt na strane druhej, podpísanej 25. júna 2001, sa spoločenstvo a Egypt zaviazali prijať postupy na dočasné uplatňovanie obchodných a s obchodom súvisiacich ustanovení zmluvy.(2) Dočasne uplatňované obchodné a s obchodom súvisiace ustanovenia nahradia príslušné ustanovenia Dohody o spolupráci medzi Európskym hospodárskym spoločenstvom a Arabskou republikou Egypt [1], podpísanej 18. januára 1977, a Dohody medzi členskými štátmi Európskeho spoločenstva uhlia a ocele a Arabskou republikou Egypt [2], podpísanej v Bruseli 18. januára 1977.(3) Opatrenia nevyhnutné na vykonávanie tohto rozhodnutia by sa mali prijať v súlade s rozhodnutím Rady 1999/468/ES z 28. júna 1999 o postupoch na uplatňovanie vykonávacích právomocí prenesených na Komisiu [3].(4) Dohoda vo forme výmeny listov by sa preto mala prijať,ROZHODLA TAKTO:Článok 1Dohoda vo forme výmeny listov o dočasnom uplatňovaní obchodných a s obchodom súvisiacich ustanovení Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Arabskou republikou Egypt na strane druhej sa týmto v mene spoločenstva schvaľuje.Text Dohody vo forme výmeny listov je pripojený k tomuto rozhodnutiu.Článok 2Opatrenia nevyhnutné na vykonávanie dohody vo forme výmeny listov vrátane vyhlásení, príloh, protokolov a výmenných listov pripojených k dohode o pridružení sa prijmú v súlade s postupom uvedeným v článku 3 ods. 2.Článok 31. Komisii bude pomáhať Výbor pre horizontálne otázky o obchode so spracovanými poľnohospodárskymi výrobkami neuvedenými v prílohe I zriadený článkom 16 nariadenia (ES) č. 3448/1993 [4], Riadiaci výbor pre cukor zriadený článkom 42 nariadenia (ES) č. 1260/2001 [5], alebo ak je to vhodné, výbory zriadené príslušnými ustanoveniami ostatných nariadení o spoločnej organizácií trhu alebo Výbor pre colný kódex zriadený článkom 248a nariadenia (EHS) č. 2913/92 [6].2. Ak existuje odkaz na tento odsek, bude sa uplatňovať článok 4 a článok 7 rozhodnutia 1999/468/ES.Lehota stanovená v článku 4 ods. 3 rozhodnutia 1999/468/ES sa stanovuje na jeden mesiac.3. Výbor prijme vlastný rokovací poriadok.Článok 4Predseda Rady sa týmto oprávňuje určiť osobu/-y splnomocnenú/-é na podpísanie dohody vo forme výmeny listov tak, aby zaväzovala spoločenstvo počas dočasného uplatňovania.Článok 5Toto rozhodnutie sa uverejní v Úradnom vestníku Európskej únie.V Bruseli 19. decembra 2003Za RadupredsedaG. Alemanno[1] Ú. v. ES L 266, 27.9.1978, s. 2.[2] Ú. v. ES L 316, 12.12.1979, s. 2.[3] Ú. v. ES L 184, 17.7.1999, s. 23.[4] Ú. v. ES L 318, 20.12.1993, s. 18. Nariadenie naposledy zmenené a doplnené nariadením (ES) č. 2580/2000 (Ú. v. ES L 298, 25.11.2000, s. 5).[5] Ú. v. ES L 178, 30.6.2001, s. 1. Nariadenie naposledy zmenené a doplnené nariadením Komisie (ES) č. 680/2002 (Ú. v. ES L 104, 20.4.2002, s. 26).[6] Ú. v. ES L 302, 19.10.1992, s. 1. Nariadenie naposledy zmenené a doplnené nariadením (ES) č. 2700/2000 (Ú. v. ES L 311, 12.12.2000, s. 17).--------------------------------------------------